TV-gids vir Woensdag 2 Maart 2016
JY LEES NOU TV-gids vir Woensdag 2 Maart 2016
16:00 Sjef in Charroux (VIA): Marlene en haar span is bedrywig met die maak van haar nuutste kookboek: Geheime van 'n Franse Kookklas. Ons leer ken die pragtige Allier-streek op die Franse Platteland van nader en die bure kom spog met hul kosmaaktalente -- in Franse styl.
17:30 Hartskos (VIA): Danielle en Jacques is al vir tien jaar getroud en sy wil hom verras met sy gunstelinggereg. Kok en sielkundige Elmarie Claassens help haar om 'n heerlike varkliesgereg voor te berei.
18:00 Suidooster (kykNET): Mrs J en die hele familie probeer die neuroloog se diagnose verwerk, terwyl Chris sukkel om nie die waarheid daaragter bekend te maak nie. Michelle is die joos in vir Stefan omdat hy die hele wêreld vertel het sy is swanger.
18:30 7de Laan (SABC2): Kan Hilda die geheim van Oubaas wegsteek? Kim sukkel om T & T op haar eie te bestuur. Matrone sit Marko op sy plek.
18:30 Villa Rosa (kykNET): Cardo is 'n man met 'n plan - hy besluit om Celine se hart terug te wen. Fritz begaan 'n groot flater, maar na 'n gesprek met Carina stel hy sy fout reg. Liam loop sy rieme styf maar teen die aand, is hy weer op sy stukke.
19:30 Binnelanders (kykNET): Tertius probeer vrede bewerkstellig en Gustav besin oor sy toekoms. Pippa is nie gereed om haar gevoelens te begrawe nie en At dring daarop aan dat Rossouw teenwoordig is wanneer die afperser weer bel.
20:00 Kwêla (kykNET): Madelein Rust verduidelik hoe om ' n negatiewe in 'n positiewe te verander en ons ontmoet sjef Carmen Muller Ons kuier in Bloemfontein by Yolande Korkie, en Theuns Eloff praat oor sy nuwe boek.
21:00 Sterlopers (kykNET): Die toekoms lyk belowend vir Eierdoos totdat hulle toerusting gesteel word. Joe oortuig vir Lorraine om haar verspreider te wees en Emma kry vir Ingrid terug omdat sy haar bemarkingsidees gesteel het.